Μακαρονάδα με κιμά και έτοιμες μελιτζάνες ραγού
Παρέα με τα διαλεχτά προϊόντα «ΟΜΟΣΠΟΝΔΙΑ» φτιάχνουμε την πιο εύκολη και γευστική μακαρονάδα με κιμά και έτοιμες μελιτζάνες ραγού που θα σας λύσουν τα χέρια.
500 γρ. ζυμαρικά λαζανάκι Όμικρον, 1 κρεμμύδι, τριμμένο, 400 γρ. κιμάς μοσχαρίσιος, 60 ml κόκκινο κρασί, ξηρό, 390 γρ. χυμός ντομάτας «ΟΜΟΣΠΟΝΔΙΑ», ½ κουτ. γλυκού ζάχαρη, 530 γρ. μελιτζάνες ραγού «ΟΜΟΣΠΟΝΔΙΑ», 70 ml ελαιόλαδο, αλάτι, πιπέρι φρεσκοτριμμένο
Σε μια φαρδιά κατσαρόλα ζεσταίνουμε το ελαιόλαδο σε δυνατή φωτιά και σοτάρουμε το κρεμμύδια για 3-4 λεπτά ή μέχρι να μαραθεί.Ρίχνουμε τον κιμά και τον “σπάμε” με ένα πιρούνι για να γίνει σπυρωτός. Ανακατεύουμε μέχρι να αλλάξει χρώμα. Σβήνουμε με το κρασί και ανακατεύουμε για 3-4 λεπτά μέχρι να εξατμιστεί το αλκοόλ.Προσθέτουμε τον χυμό ντομάτας, τη ζάχαρη και αλατοπίπερο, μετριάζουμε τη φωτιά και μαγειρεύουμε για περίπου 20 λεπτά μέχρι να γίνει ο κιμάς.Παράλληλα, βράζουμε τα ζυμαρικά σύμφωνα με τις οδηγίες της συσκευασίας και σουρώνουμε.Προσθέτουμε στον κιμά τις έτοιμες μελιτζάνες ραγού, ανακατεύουμε για 2-3 λεπτά να αναμειχθούν οι γεύσεις και αποσύρουμε από τη φωτιά.Σερβίρουμε τα ζυμαρικά με τη σάλτσα κιμά και μελιτζάνας.
Ζυμαρικά,Μελιτζάνες,Μοσχαρίσιος κιμάς